Ramadan kestää 29–30 vuorokautta, ja se on islamilaisen kalenterin yhdeksäs kuukausi.
Islamilainen kalenteri, hidžra tai hijra, on hieman lyhyempi kuin gregoriaaninen kalenteri, ja koska suurin osa maailman maista noudattaa gregoriaanista kalenteria, siinä ramadan siirtyy joka vuosi.
Hidžra-kalenterissa on kaksitoista kuukautta, ja se seuraa Kuun vaiheita. Ramadan alkaa ja päättyy aina uudenkuun aikaan.
Vuonna 2023 ramadan alkoi 22. maaliskuuta ja päättyi 21. huhtikuuta, ja vuonna 2024 ramadania vietetään 10. maaliskuuta – 8. huhtikuuta.